Referat fra generalforsamlingen 10/1 2014

Generalforsamlingen blev afholdt i klubhuset, Bollervej 13B med 23 deltagere.

1. Svend Erik Sund blev valgt som dirigent. Han konstaterede at generalforsamlingen var lovligt indkaldt iht. vedtægterne.

2.Formandens beretning for 2013 Jens Dalgaard:

JD spurgte dirigenten om tilladelse til at gå uden for dagsorden, og det var ok. JD havde set i de gamle referater, for at finde forskellige ting om Egon Knudsen, som derefter blev udnævnt til æresmedlem. Et stor tillykke til Egon Knudsen fra Romlund Jagtforening, for mange års arbejde. Derefter fik Egon Knudsen Danmarks Jægerforbunds Diplom, æresmedlems emblem, samt medlemsbevis og 2 flasker vin.

22. januar konstituerer bestyrelsen sig, på det første bestyrelses møde efter generalforsamlingen.
Da Gitte og Ivan melder sig ud af jagtforeningen, er der lidt kaos omkring hundetræning og foreningsbladet. Hakon Hansen samler sponsorer ind, og vi får kontakt til en Lene Hvid, som sætter vores foreningsblad op, og får det trykt. Efterfølgende trækker Jens Martin Pedersen og Ivan Lyngsø sig fra Snabegård jagterne, og Jan Vinther overtager.
Foreningen afholder rævejagt/regulering. En ræv og 3 stk. råvildt skudt hos Carl Petersen. Riffelskydningen starter i marts, med 151 deltagere.
Svend Erik Sund opstarter Dirigeringskursus i april med 6 deltagere, og i maj er de første på rågeregulering, ved fællesjægerne. Ved den sidste riffelskydning i maj (13 maj) fortages der lodtrækning om bukkejagt på Bollervej 13B. Per Dalgaard bliver den første som får chancen, (han skyder ingen) og derefter Jørgen Balle Madsen ( han skyder heller ingen).
I juni bygges der ny skorsten, da den gamle er kasseret af skorstensfejeren. Stenene er sponsoreret af Lundgård Teglværk, og mørtlen gives af en anonym sponsor.
Bestyrelsen beslutter, at ligge referaterne på hjemmesiden.
August opstart med flugtskydning med 58 deltagere, samt riffelskydning med 6 deltagere, og Gert Pedersen vinder Pokalen i riffelskydning. September er der afslutning af flugtskydning. Jeppe Axelsen og Lars Larsen vinder i henholdsvis A og B rækken. Patrontest aflyses og det gør rævejagt i majsen også.
Skoveftersyn ved skovfoged Benjamin Fryh, og høstfest i Romlund Forsamlingshus.
Oktober er den første jagt på Snabegård, 1 hare, 1 fasan og 1 rådyr. Madholdet starter på Løgstrup skole med alt optaget. I november er den første jagt, af i alt 4, hos Viborg Kommune.
2013 startede hektisk med 2 nye bestyrelses medlemmer. Et par udmeldelser og folk som ikke ville stå for Snabegård. Der blev brugt meget tid på mail korrespondance, telefon og møder for at få, misforståelser mm. ryddet af vejen. Vi er pt. 148 medlemmer. Vandrepokalen blev tildelt Ove Poulsen, sammen med 2 flasker vin. Til slut takkede bestyrelsen for den store opbakning omkring Romlund Jagtforening.
Bestyrelsen blev spurgt om Gitte og Ivan sagen. JD svarede, at det som slog hoved på sømmet var, at bestyrelsen besluttede at sætte en, (hovedsagelig) fra bestyrelsen, på de enkelte udvalg, og det var ikke det som Gitte og Ivan havde forstillet sig mm. så derfor meldte de sig ud.
Formandens beretning blev derefter godkendt.

1. Regnskabet blev omdelt, og Poul Erik gennemgik regnskabet, som var revideret, af Niels Jørgen Petersen. Der blev spurgt om forsikring på huset, og det kunne oplyses, at der kun er brandforsikring på huset. Regnskabet godkendt.
2. Ingen forslag.
3. Kontingent. Der blev spurgt om det beløb, som generalforsamlingen bestemte, om det var det, som gik til foreningen, og det er det, så kontingent uændret.
4. Poul Erik Lyngsø, Ole Saabye Nielsen og Jens Dalgaard blev valgt for 2 år.
5. Gert Pedersen blev valgt for 1. år
6. Niels Jørgen Petersen og Finn Jacobsen blev valgt for 1 år.
7. Bestyrelsen ville høre generalforsamlingen, om en toiletbygning til vores klubhus. Da der er flere muligheder, for at etablere et toilet/toiletbygning, skulle bestyrelsen undersøge dette. Der var ligeledes spørgsmål om strøm/vand til Bollervej 13B. Henriette opfordrede til toilet og vand, da der er et stigende antal piger, som går på jagt. Bestyrelsen undersøger mulighederne.
Bestyrelsen kom med et oplæg vedrørende jagterne på Snabegård. Der var en som syntes, at det kun var Romlund Jagtforening, som skulle gå på jagt der. Det var jo nok ikke særlig sandsynligt, da vi jo ikke betaler noget for jagten, og hvis man ikke havde noget jagt, er det trods alt et ok sted at komme på jagt for kun 50 kr. pr gang. Der var et forslag, om det var muligt, at leje noget jagt omkring Bollervej 13B.
Bestyrelsen ville høre generalforsamlingen om en svalegang, i forlængelse af klubhuset (mod syd), samt 2 nye døre. Da der er krav fra Viborg Kommune, om handicapvenlig adgang til klubhuset, skal det bare etableres.
Hakon Hansen vil opfordre til nogle flere indlæg i klubbladet, samt at alle skulle gå ind på Danmarks Jægerforbunds hjemmeside, for at tilmelde Romlund Jagtforening til årets jagtforening.
JD orienterede om Danmarks Jægerforbunds nye Domicil til 60 mil kr., samt et par uheldige episoder under kommunejagterne.

Der var kommet 3 fine bukke, som skulle bedømmes til årets trofæ. Der var lavet 2 kategorier. Trofæer fra DK, og trofæer fra udlandet. Der var 2 fra DK (begge indleveret af Michael Jensen), som modtog 2 flasker vin, og Jens Dalgaard, som modtog 2 flasker vin for sin Polske buk.

Dirigenten takkede for god ro og orden. Referent Ole Saabye Nielsen